AIŠKINAMASIS RAŠTAS

Dėl pritarimo projekto „Saugaus eismo priemonių diegimas Molėtų rajono Giedraičių miestelyje“ įgyvendinimui

**1. Parengto tarybos sprendimo projekto tikslai ir uždaviniai**

Projektas rengiamas pagal 2014 – 2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašą Nr. 1. Projektų atrankos būdas – regiono projektų planavimas.

Sprendimo tikslas – įvykdyti išankstines sąlygas, būtinas projektui „Saugaus eismo priemonių diegimas Molėtų rajono Giedraičių miestelyje” įgyvendinti. Sprendimu patvirtinamas ketinimas įgyvendinti projektą, gavus finansavimą.

Projekto metu planuojama vykdyti šią saugaus eismo priemonę: Giedraičių miestelyje Vilniaus g. dešinėje pusėje bus rekonstruojamas esamas pėsčiųjų takas. Saugaus eismo priemonių diegimo darbai daromi gatvės atkarpoje nuo sankryžos ties Širvintų g iki pastato, esančio Vilniaus g. 2A, sklypo ribos. Bus atliktas tako platinimas iki 1,5 m pločio, preliminarus tako ilgis apie 950 m. Pėsčiųjų tako trasoje numatoma įrengti 4 vnt. poilsio aikštelių su suoliukais ir šiukšlių dėžėmis.

dėžėmis. Rangos darbų vertė pagal techninio darbo projekto skaičiuojamąją dalį – 184 212,20 eur, techninio darbo projekto parengimas - 7 623,00 eur.

Didžiausia galima projekto finansuojamoji dalis sudaro 85 procentus visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 15 procentų visų tinkamų finansuoti projekto išlaidų, iš jų pareiškėjas gali prisidėti ne daugiau kaip 7,5 proc. visų tinkamų finansuoti projekto išlaidų Kelių priežiūros ir plėtros programos lėšomis (toliau – KPPP).

Paraiška per DMS turi būti pateikta Centrinei projektų valdymo agentūrai iki 2020 m. vasario 14 d.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsniо 4 dalis;

2014-2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašo Nr. 1, patvirtinto Lietuvos Respublikos susisiekimo ministro 2016 m. balandžio 25 d. įsakymu Nr. 3-140 (1.5E) „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašo Nr. 1 patvirtinimo“, 16, 37, 51.8 punktai;

Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“ III prioriteto „Infrastruktūra užtikrinanti kokybišką, patogų gyvenimą“ 3.2 tikslo „Kokybiška ir saugi susisiekimo infrastruktūra“ 3.2.1.3 uždaviniu „Pėsčiųjų, dviračių ir kito bevariklio transporto takų, kelių ir kitos su tuo susijusios infrastruktūros įrengimas ir atnaujinimas“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – galimybė pasinaudojus ES fondų investicijomis bus rekonstruojamas Giedraičių miestelyje Vilniaus g. dešinėje pusėje esamas pėsčiųjų takas. Priėmus sprendimą neigiamų pasekmių nenumatoma.

**4. Priemonės sprendimui įgyvendinti**

Organizuoti projekto rengimo ir įgyvendinimo procesą, numatyti reikiamus finansinius išteklius Molėtų rajono savivaldybės biudžete.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Planuojama bendra projekto preliminari vertė – 191 835,20 Eur, iš jų ES fondų investicijų lėšos – 160 885,55 Eur, pareiškėjo lėšų dalis – 16 649,65 Eur, KPPP - 14 300,00 eur.

**6. Vykdytojai, įvykdymo terminai**

Molėtų rajono savivaldybės administracijos Strateginio planavimo ir investicijų skyrius, Statybų ir žemės ūkio skyrius.

Projekto trukmė – 23 mėnesiai.